**Kecskés Gábor az Országos Burgonya Szövetség és Terméktanács elnöke értékelte a 2014-év termelési tapasztalatait.**

Nézzünk körül mi is történt a tavalyi évben burgonya témában. Elég jó időjárás volt, főleg Nyugat-Európában, ami azt eredményezte, hogy rekord szintű és nagyon jó minőségű burgonya termett Nyugat-Európában. Úgy gondolták a termelők a korábbi jó évek tapasztalata alapján, hogy növelhetik a termőterületet mintegy 2%-kal, ami a kedvező időjárás eredményeként körülbelül 5%-kal több termést hozott. Ennek a többletnek a piaci elhelyezését ráadásul tovább nehezítette az orosz embargó. Így már a betakarítási időszakban jelentős plusz mennyiség kereste a helyét a piacon, akár Európában, akár Európán kívül is. Ez azt eredményezte, hogy a szerződés feletti mennyiségekre olyan alacsony ár alakult ki, hogy esetenként már csak a szállítási költséget térítették meg a felvásárlók, magáért a burgonyáért egyetlen egy centet sem adtak. Ez egy olyan információ számunkra, hogy Nyugat-Európában jól feltöltötték a feldolgozó raktárakat ebből a viszonylag nulla eurocentes alapanyagból, ami biztos hogy kihatással lesz az elkövetkezendő évre, vagy akár még évekre is.

Ezek után nézzük át a burgonyatermesztésben meghatározó Európai Unió tagállamait. Németország szinte a legnagyobb burgonyatermelő, 11 millió tonna burgonyánál is többet termel. Franciaországban és Hollandiában, de Lengyelországban is nagyobb a termésmennyiség, mint Magyarországon, sőt még Románia is jóval megelőz minket. Tudni kell, hogy ezek az adatok nem nagyon változnak. Ebből az látszik, hogy az előző előadásban bemutatott 17.000 hektár még tud és fog is csökkenni. Sajnos mi úgy látjuk, hogy ez a csökkenés, ez a trend folytatódni fog Magyarországon is.

Magyarországon ma nincsenek az országra kivetített pontos adatok, ezért zömében német adatokból tudok olyan információkkal szolgálni, ami a hazai viszonyokat is majd lemodellezi.



Itt lehet látni, hogyan alakultak a 2012–2013-as szezonban az árak. Közel 10 cent körüliek most a nyugat-európai árak, amelyek a nagyon jó minőségű burgonyákra érvényesek, de például Hollandiában 1 centes árral is találkozhatunk.

Ez egy érdekesebb táblázat, a termelőnek érdemes egy kicsit elgondolkodni és megnézni. Gyakorlatilag ez a táblázat azt próbálja bemutatni, hogy Németországban milyen a burgonya vertikum.



Legalsó narancssárga rész a burgonya export, Németország 1,7 millió tonna burgonyát exportál, amennyi nekünk az össztermelésünk papíron. Ezután lehet látni közel 5 millió tonnás étkezési burgonya mennyiséget, ezután van egy 2 millió tonnás burgonyapehely, keményítő mennyiség, amit előállítanak Németországban, és a legfelső zöld rész olyan felhasználást mutat, amit állati takarmányozásra illetve biogáz előállításra használnak. Ez a kép egy nagyon nagy veszélye a hazai termelőknek, a hazai piacnak. Látható, hogy mekkora tétel az, amely szinte minden évben jobb piacokat szeretne találni. Annyi, mint amekkora a hazai összetermelésünk és ezzel a szegmenssel nagyon nehezen tudunk versenyezni.



Akkor a fogyasztásról is egy kicsit ki kell hogy fejtsük a véleményünket. Magyarországról nem tudunk ilyen szép részletes táblázatot bemutatni, nincsenek ilyen mérési adatok, de be tudjuk azért ezen a táblázaton mutatni, aki burgonyát értékesít nagyjából, hogy hasonló trendek vannak Magyarországon is.

A felső táblázat a 2013-as évre alapoz. Azt lehet látni, hogy szinte minden egyes hónapban csökkent a friss fogyasztású burgonya iránti kereslet. Vannak olyan hónapok, amikor egy kicsit megugrott, de még októberben is csak +0,9-cel, tehát nem egy olyan nagy volumen amikor megugrik a burgonya iránti kereslet 2013-ban, és sajnos azt kell mondani, hogy ez a trend 2014-ben is folytatódott, összességében összeadjuk a többlet igényt, illetve a kereslet csökkenést, bizony a burgonya fogyasztása azt lehet mondani, kezd kimenni a divatból. Egy érdekes helyzetben vannak a termelők, hiszen a kutatás-fejlesztésnek köszönhetően a genetikai potenciál, a technológiai korszerűsítések miatt hektáronként egyre nagyobb mennyiségben tudunk előállítani jó minőségű burgonyákat és egyre korszerűbb tárolókban nagyon jó minőségben meg tudjuk ezt őrizni, ugyanakkor pedig, igaz ez egy németországi kimutatás, Németországban is csökkent a burgonya iránti kereslet. Szeretném felhívni a termelőknek a figyelmét arra, hogy ez nem csak hazai trend, hanem nyugat-európai trend is, bizony a kereslet a burgonya iránt csökken. Több év óta látjuk ezt a csökkenést, ezt a trendet.

Franciaország is, nagy burgonyatermelő ország. Azt lehet látni, hogy jelentős mennyiséget tudnak exportálni pl. Spanyolországba, Portugáliába, Olaszországba és többek között Franciaországból sok burgonya érkezik Magyarországra is.



Meg kell említeni szomszédunkat Ausztriát is, és nem csak Hollandiát, hanem Egyiptomot is. Ausztriában is nagyon jó volt az időjárás, mint nálunk, egészen annyira, hogy 146 ezer tonnával több burgonya termett, az osztrákok nagyobb össztermést produkálnak mint mi, 750 ezer tonna burgonyát tudnak előállítani. Annyit kell tudni, hogy egyetlen szerencsénk van, az osztrákok zömében sárga krumplit termelnek, a magyar fogyasztó nem nagyon szereti a sárga héjú burgonyát, így ez nagyon nem tudott az étkezési piacainkra bezavarni.

Hollandiáról már említettem, ott is egy kicsit áll a burgonya piac ebben a szezonban.

Szinte szégyen ezekről az árakról beszélni, de 1,5 és 50 között szóródnak az árak, borzasztóan alacsony.

Egyiptomról annyit érdemes tudni, hogy elindult az új burgonya szezon, ők egy kicsit előrébb vannak a szezonnal, és ezzel a koncepcióval, hogy embargó van Oroszországgal, étkezési burgonya ide nem mehet a orosz piacra, viszont Egyiptomból be tudják szerezni azt a burgonyát amire nekik szükségük van, és onnan már az új burgonyát eszik az oroszok. Nyilván nem a mi dolgunk megítélni ennek az embargónak a kérdését, viszont jó volna tudni, hogy az egyiptomi burgonya elindult, viszont azt is látjuk, hogy milyen árszinten tudott elindulni a burgonya. Zömében 50 cent körül szokott alakulni az újburgonyának a nyugat-európai kikötős ára, most ez sajnos 20 cent. Ez már jó előre vetíti az idei trendeket, hogy bizony nem egy csúcs árral indul.

Mi a hazai helyzet jelen pillanatban?



Úgy látjuk, hogy azért vannak mindenképpen európai tendenciák, amit itthon is érdemes megfigyelni. Ez nem más, mint a fogyasztók számának, illetve szokásaiknak a változása. Úgy látjuk, hogy elég nagy csökkenés van ebben a szegmensben, illetve a háziasszonyok, illetve a gasztronómia szívesen próbál ki új étkezési szokásokat és bizony ennek a nagy vesztese a burgonya, illetve a népszerűsége eléggé csökken a burgonyának, hiszen olyan alternatív élelmiszerek jönnek be a gasztronómiába, ami idáig nem volt és a háziasszonyok viszont előszeretettel használnak más növényeket.









Szeretném felhívni minden termelőt a tudatos magatartásra, hogy nagyjából azért körvonalazza, hogy mi is lesz azzal a terméssel, amit az idei szezonban meg fog termelni. Látjuk azt, hogy évről-évre szűkülnek az értékesítési lehetőségek, mindenki mérlegeljen, hogy milyen piaci kilátásai vannak, azt gondolom eléggé jól vázoltam, hogy a 2015-ös évben milyen anomáliákra lehet számítani, mindenkit arra szeretnék sarkallni, hogy tudatosan próbálja a 2015-ös szezont elindítani, minél kisebb kockázatot vállalva, hogy kevesebb meglepetés érje az évben.